9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.18 της 28 Δεκ.1981/8 Ιαν.1982 (ΦΕΚ Α΄3) Απογραφή βακουφικών περιουσιών της μουσουλμανικής μειονότητος της Δ.Θράκης. 10. ΠΡΟΕΔΡΙΚΟ ΔΙΑΤΑΓΜΑ υπ’  αριθ.430 της 9/9 Αυγ.1989 (ΦΕΚ Α΄185) Παράταση της προθεσμίας του άρθρ.20 παρ.1 του Νομ. 1091/1980 «περί διοικήσεωςκαι διαχειρίσεως των Βακουφίων της Μουσουλμανικης Μειονότητος εις την Δυτικήν Θράκην και των περιουσιών αυτών» (Α’267). Έχοντας υπόψη: α.Τις διατάξεις του άρθρ.9 του Νόμ.1091/1980 «περί διοικήσεως και διαχειρίσεως των Βακουφίων της Μουσουλμανικής Μειονότητος εις την Δυτικήν Θράκην και των περιουσιών αυτών» (Α΄267). β.Τις 302,535/1989 γνωμοδοτήσεις του Συμβουλίου της Επικρατείας, με πρόταση των Υπουργών Εξωτερικών, Εσωτερικών, Οικονομικών και Εθνικής Παιδείας και Θρησκευμάτων, Α π ο φ α σ ί ζ ο υ μ ε Άρθρ.1.-1.Η προθεσμία που ορίζεται στην παρ.1 του άρθρ.20 του Νόμ. 1091/1980 παρατείνεται για ένα χρόνο από τη δημοσίευση του παρόντος δ/τος. 2.Στην έννοια της παράτασης της προθεσμίας κατά την προηγούμενη παράγραφο περιλαμβάνεται και η άρση κάθε συνέπειας που έχει επέλθει από την άπρακτη παρέλευση της αρχικής προθεσμίας που παρατείνεται με το παρόν δ/γμα. Άρθρ.2.-Η ισχύς των διατάξεων των άρθρ.4 και 5 του Νόμ. 1091/1980 αρχίζει από την εκπνοή της προθεσμίας του προηγουμένου άρθρου, δηλαδή από της παρελεύσεως έτους από την δημοσίευση του παρόντος δ/τος. Άρθρ.3.-Για την ευρυθμότερη λειτουργία των Διαχειριστικών Επιτροπών Μουσουλμανικής Περιουσίας κατά την ανωτέρω ενιαύσια προθεσμία, τα ελλείποντα μέλη διορίζονται με απόφαση του αρμοδίου Νομάρχη. 